CELEX: 32020D0608
Language: ro
Date: 2020-04-24 00:00:00
Title: Decizia (UE) 2020/608 a Consiliului din 24 aprilie 2020 privind semnarea, în numele Uniunii, a Acordului dintre Uniunea Europeană și Republica Coreea privind anumite aspecte ale serviciilor aeriene

5.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 142/1
               
            
         DECIZIA (UE) 2020/608 A CONSILIULUI
         din 24 aprilie 2020
         privind semnarea, în numele Uniunii, a Acordului dintre Uniunea Europeană și Republica Coreea privind anumite aspecte ale serviciilor aeriene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
         având în vedere propunerea Comisiei Europene,
         întrucât:
         
                     (1)
                  
                  
                     La data de 5 iunie 2003, Consiliul a autorizat Comisia să înceapă negocieri cu țări terțe în vederea înlocuirii anumitor dispoziții din acordurile bilaterale existente cu un acord la nivelul Uniunii.
                  
               
                     (2)
                  
                  
                     Comisia a negociat, în numele Uniunii, un acord între Uniunea Europeană și Republica Coreea privind anumite aspecte ale serviciilor aeriene (denumit în continuare „acordul”). Negocierile s-au încheiat cu succes prin parafarea acordului la 12 noiembrie 2008.
                  
               
                     (3)
                  
                  
                     La 31 martie 2009, Consiliul a adoptat o decizie privind semnarea acordului (denumită în continuare „decizia din 2009”). Cu toate acestea, din cauza reticenței Republicii Coreea, acordul nu a fost semnat.
                  
               
                     (4)
                  
                  
                     În 2018, Republica Coreea și-a exprimat din nou interesul pentru semnarea și încheierea acordului. Întrucât au fost parafate sau semnate o serie de noi acorduri bilaterale privind serviciile aeriene între statele membre și Republica Coreea de la decizia din 2009, acordul a fost actualizat. Prin urmare, este necesară o nouă decizie a Consiliului privind semnarea acordului.
                  
               
                     (5)
                  
                  
                     Obiectivul acordului este de a alinia la dreptul Uniunii acordurile bilaterale privind serviciile aeriene dintre 22 de state membre și Republica Coreea.
                  
               
                     (6)
                  
                  
                     Acordul ar trebui să fie semnat,
                  
               ADOPTĂ PREZENTA DECIZIE:
         
            Articolul 1
            Se autorizează semnarea, în numele Uniunii, a Acordului dintre Uniunea Europeană și Republica Coreea privind anumite aspecte ale serviciilor aeriene, sub rezerva încheierii acordului menționat (1).
         
         
            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 24 aprilie 2020.
            
               
                  Pentru Consiliu
               
               
                  Președintele
               
               G. GRLIĆ RADMAN
            
         
         
            (1)  Textul acordului se publică împreună cu decizia privind încheierea acestuia.